Diari Oficial de la Generalitat Valenciana


Sumari del DOGV 10270, del 20-02-2025 (2025/1421)

RESOLUCIÓ de 13 de desembre de 2024, de la Direcció General d’Urbanisme, Paisatge i Avaluació Ambiental, per la qual s’ordena la publicació de l’informe ambiental i territorial estratègic de la modificació puntual número 4 del Pla general d'ordenació urbana de la Llosa (Castelló). Expedient 02/1673-GVO.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10605

Data del DOGV
:   20-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1421

CVE
:   ENRK-S-1513-4989

Data del document
:   13-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 02/0240-NWJ La Llosa (Castelló).

«Informe ambiental i territorial estratègic

Tràmit: Avaluació Ambiental de la modificació puntual núm. 4 del PGOU

Promotor: Ajuntament de la Llosa

Autoritat substantiva: Comissió Territorial d’Urbanisme de Castelló

Localització: Terme municipal de la Llosa (Castelló)

Expedient: 2/3634-EDA

La Comissió d’Avaluació Ambiental, en sessió celebrada el 21 de novembre de 2022, va adoptar el següent

Acord:

Vista la proposta d’informe ambiental i territorial estratègic de la modificació puntual núm. 4 del PGOU de la Llosa, en els termes següents:

En data 18 de gener de 2021,va tindre entrada en el Servei d’Avaluació Ambiental Estratègica de la Direcció General de Medi Natural i Avaluació Ambiental, la sol·licitud d’inici de l’avaluació ambiental i territorial estratègica de la modificació puntual núm. 4 del PGOU del municipi de la Llosa (Castelló), d’acord amb el Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge (TRLOTUP).

1. Documentació presentada

El Servei Territorial d’Urbanisme de Castelló remet la documentació relativa a la modificació puntual núm. 4 del PGOU de la Llosa, de data de redacció gener de 2021, que consta de:

Document inicial estratègic (DIE).

Esborrany de la modificació puntual núm. 4 del Pla general de La Llosa.

2. Planejament vigent

El planejament municipal vigent és el Pla general d’ordenació urbana (PGOU) aprovat per la Comissió Territorial d’Urbanisme (CTU) en data 30 de gener de 2001, un planejament avaluat ambientalment i amb declaració d’impacte ambiental (DIA) de data 8 d’agost de 2000.

El 16 de gener de 2009, l’Ajuntament inicia la tramitació de la revisió del PGOU i sol·licita l’avaluació ambiental de la proposta. El 8 de març de 2017, per resolució del director general de Medi Natural i Avaluació Ambiental, es declara la caducitat i s’ordena que s’arxive l’expedient.

El PGOU-2001 classifica 2 àmbits de sòl urbà industrial al nord-oest del nucli urbà, situats a banda i banda de la carretera N-340: un sector d’1,18 ha al nord del nucli urbà, quasi totalment consolidat, i un altre sector a l’oest del nucli urbà i de l’N-340 de 6,15 ha, consolidat per la urbanització i edificat, aproximadament, en un 50 %.

3. Descripció de la proposta

3.1. Justificació i problemàtica Es justifica la necessitat de modificar el PGOU per la conveniència d’ampliar l’oferta de sòl adequat per a emplaçar activitats industrials, vista l’escassetat que hi ha, així com per la falta d’adequació dimensional, que únicament permet emplaçar indústries amb una grandària reduïda.

3.2. Objecte La modificació té per objecte reclassificar com a sòl urbanitzable industrial (zona de nou desenrotllament industrial-Sector ZND-IN-Camí del Fondo) terrenys classificats pel PGOU com a sòl no urbanitzable comú.

3.3. Àmbit L’àmbit de la modificació se circumscriu a un conjunt de 12 parcel·les del polígon 3, classificades com a SNU comú, i a una xicoteta part d’altres 4 parcel·les, totes destinades a l’explotació agrícola.

![](https://dogv.gva.es/publicaciones/imagesSF/2025/2/3/1224477/5_1739193985402_8897797742144678409_imagen.png)

Àmbit de la reclassificació

L’àmbit proposat, amb una superfície total de 56.886 m², se situa al nord d’un vial municipal denominat Camí del Fondo, que comunica la carretera nacional N-340 amb l’autovia A-7. El sòl afectat per la modificació se situa en continuïtat amb el sòl industrial ja urbanitzat, i compta amb un nivell de consolidació elevat per l’edificació.

Es tracta d’un sòl totalment antropitzat que presenta camps de cultiu de regadiu, amb un ampli domini del cultiu de cítrics, al costat d’instal·lacions industrials.

3.4. Alternatives No es proposa un estudi correcte d’alternatives, tot i que s’informa que:

– L’alternativa 0, és a dir, mantindre com a SNU l’àmbit de la modificació puntual, «No es considera adequada per als interessos públics del municipi, ja que no se satisfaria el fet de disposar de sòl suficient per a albergar activitats industrials que no siguen molt xicotetes».

– «La resta d’emplaçaments en els quals es podria situar la zona de nou desenrotllament industrial no seguirien el model de creixement compacte, la qual cosa estendria el sòl industrial ja urbanitzat, i tindrien afeccions.»

«Per això, és més convenient, per als interessos públics i per a la viabilitat funcional i econòmica del desenrotllament industrial que es proposa, l’emplaçament triat, que comporta un creixement harmònic del sòl industrial ja urbanitzat, està molt ben comunicat i no presenta afeccions.»

3.5. Abast de la proposta La modificació comprén 56.886 m² de terrenys rústics localitzats al nord del camí del Fondo, en contigüitat amb sòl urbà industrial, en el qual s’emplaça una activitat hortofructícola, que és la que es pretén ampliar.

La modificació del PGOU té per objecte reclassificar com a sòl urbanitzable industrial (zona de nou desenrotllament industrial Sector ZND-IN-CAMI DEL FONDO) el sòl actualment classificat pel PGOU com a no urbanitzable comú, el qual es destina a l’explotació agrícola de cítrics.

Els criteris de planejament amb els quals es fonamenta l’elecció de l’àmbit són:

– El fet d’emplaçar la zona de nou desenrotllament industrial en continuïtat amb el sòl urbà industrial del municipi.

– L’existència de connexió viària amb el nucli urbà.

– La no afecció a edificacions existents, ni a sòls amb afeccions.

– La no superació dels criteris de creixement del sòl per a activitats econòmiques que s’establixen en l’Estratègia territorial de la Comunitat Valenciana (ETCV). La modificació únicament afecta l’ordenació estructural, per la qual cosa només s’inclouen normes urbanístiques de caràcter estructural. El desenrotllament detallat del sector es diferix a la redacció posterior d’un pla parcial.

S’establixen els criteris als quals s’haurà d’atindre la redacció del planejament de desenrotllament del sector ZND-IN-CAMI DEL FONDO i s’incorporen a les normes urbanístiques de caràcter estructural.

La proposta inclou:

– Les normes urbanístiques per al sòl urbanitzable ZND-IN-CAMI DEL FONDO (10 articles).

– La fitxa de zona del nou desenrotllament, en la qual s’inclouen íntegrament les normes urbanístiques.

– El Pla d’ordenació.

3.6 Infraestructura verda del territori i paisatge En la documentació presentada no es fa menció a la infraestructura verda del territori. En canvi, en l’esborrany de la modificació, apartat 11, Expressió dels objectius, directrius i criteris de redacció dels instruments de desenrotllament, s’establixen les condicions paisatgístiques següents per al disseny de l’ordenació detallada i la urbanització:

– «En l’ordenació detallada que es duga a terme, es posarà atenció a les àrees de vora urbana i la contigüitat amb el sòl no urbanitzable, i es plantejaran mesures que compatibilitzen els usos i fomenten l’harmonia amb l’entorn rural. S’utilitzaran les zones enjardinades com a element atenuador d’impactes.

– En l’ordenació detallada que establisca el Pla parcial, es tindrà en compte el fet que es puga crear en sòl públic alguna zona adequada per a la laminació de les aigües d’escolament procedents de la pluja.

– En les normes urbanístiques del planejament de desenrotllament s’establiran normes per a fomentar el disseny meticulós dels espais públics, amb una selecció adequada de paviments que permeten la permeabilitat de l’aigua de pluja al terreny en la mesura que siga possible.

– El Pla parcial procurarà establir una normativa adequada perquè les construccions que s’executen no suposen un element distorsionador del paisatge més pròxim.»

3.7. Efectes previsibles sobre el medi ambient En l’apartat 6 del DIE s’informa que «No es preveu cap incidència significativa sobre el medi ambient, donades les característiques de l’àmbit de la modificació puntual núm. 4 del Pla general.

No tindrà una incidència significativa sobre el canvi climàtic el fet de canviar la classificació del sòl proposat, ja que, encara que es preveu fer un ús industrial, es tracta d’una actuació de poca envergadura.»

S’informa que la modificació no afecta cap bé patrimonial.

La modificació suposarà que augmente el segellament del sòl i s’incremente la demanda de recursos hídrics, però com que l’ús previst és industrial, no comportarà un increment poblacional.

Així mateix, s’informa que en les normes urbanístiques de la modificació s’establixen condicions per a previndre, reduir o compensar efectes negatius importants en el medi ambient, en les matèries següents:

– Altures reguladores de l’edificació i nombre de plantes.

– Condicions paisatgístiques per al disseny de l’ordenació detallada i la urbanització.

– Previsió d’una zona amb qualificació urbanística per a la infraestructura de transferència de residus.

– Condicions d’execució.

4. Consultes

Per part de la direcció general amb competència en avaluació ambiental, d’acord amb els articles 50.1.*c*  i 53.1 del TRLOTUP, la documentació aportada s’ha sotmés a consulta de les administracions públiques afectades:

|  |  |  |
| --- | --- | --- |
| *Data de consulta* | *Data de l’informe* | *Administració pública consultada* |
| 25.01.2021 | 25.10.2022 | DG de Política Territorial i Paisatge. Paisatge |
| 26.10.2022 | DG de Política Territorial i Paisatge. PATRICOVA |
| 21.10.2022 | DG de Política Territorial i Paisatge. ETCV |
| 18.10.2022 | SUBDG de Mobilitat. Servei de Mobilitat Urbana |
| 09.07.2021 | Confederació Hidrogràfica del Xúquer CHX |
| 16.03.2021 | Entitat Pública de Sanejament d’Aigües. EPSAR |
| 30.03.2021 | Ministeri de Transports, Mobilitat i Agenda Urbana. DG Carreteres |
| 18.01.2021 | Servici Territorial d’Urbanisme |

  

Els informes rebuts i l’informe ambiental i territorial estratègic es publiquen en la web

[https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica](https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica%20), per a consultar-los cal entrar per província i triar el municipi.

5. Identificació i valoració dels possibles efectes sobre el medi ambient

D’acord amb el que s’estipula en l’article 46.3 del TRLOTUP, l’òrgan ambiental i territorial determinarà, atenent els criteris de l’annex VIII, el sotmetiment al procediment d’avaluació ambiental i territorial ordinari o simplificat, en funció de si hi ha efectes significatius sobre el medi ambient, amb la consulta prèvia a les administracions públiques afectades a les quals es referixen els articles 50.1.*b*  i 53 del TRLOTUP.

5.1. Patrimoni natural

5.1.1. Espais naturals protegits i Espais protegits de la Xarxa Natura 2000 D’acord amb la categorització dels espais naturals protegits de la Llei 11/1994, de 27 de desembre, d’espais naturals protegits de la Comunitat Valenciana, i consultada la cartografia temàtica de la Generalitat, en el terme municipal de la Llosa es localitzen:

– La zona humida de la Marjal i Estanys d’Almenara.

– La zona especial de conservació (ZEC) Marjal d’Almenara.

– La zona d’especial protecció per a les aus (ZEPA) de la Marjal i Estanys d’Almenara.

L’àmbit de la modificació puntual no es troba afectat per cap dels espais naturals mencionats.

5.1.2. Sòl forestal i patrimoni arbori monumental En l’àmbit de la modificació puntal no es localitza cap terreny forestal ni patrimoni arbori monumental.

5.1.3. Vies pecuàries Segons la Llei 3/1995, les vies pecuàries són béns de domini públic de les comunitats autònomes. En sòl no urbanitzable, les vies pecuàries tindran la condició de sòl no urbanitzable d’especial protecció.

Consultada la cartografia temàtica de la Generalitat, s’observa que en l’àmbit objecte de la modificació no es localitza cap via pecuària.

5.2. Paisatge D’acord amb el que establix l’art. 6 del TRLOTUP, el paisatge s’integrarà en totes les polítiques sectorials que incidisquen en este i, en concret, en la planificació territorial i urbanística, i actuarà com a criteri que condicionarà la implantació d’usos, activitats i infraestructures, la gestió i conservació d’espais naturals, i la conservació i valoració d’espais culturals.

Segons establix l’article 6.4 del TRLOTUP, en els plans sotmesos a avaluació ambiental i territorial estratègica, els instruments de paisatge seran, o bé els estudis de paisatge, o bé els estudis d’integració paisatgística, que analitzen i valoren els efectes sobre el caràcter i la percepció del paisatge de plans, projectes i actuacions amb incidència en el paisatge i establixen mesures per a evitar o mitigar els possibles efectes negatius, d’acord amb els annexos I i II d’esta llei.

El terme municipal no s’inclou en l’àmbit de cap paisatge de rellevància regional que definisca l’ETCV, ni cap paisatge protegit, segons les categories d’espais de la Llei 11/1994, de 27 de desembre, d’espais naturals protegits de la Comunitat Valenciana.

El 25 d’octubre de 2022, el Servici d’Infraestructura Verda i Paisatge, analitzat el document, informa que:

– «Es considera necessari estudiar l’alternativa de creixement compacte sobre l’espai de transició i preservar, en tot cas, una zona d’afecció visual al voltant de l’N-340 amb la superfície i el tractament adequats a esta condició».

(En l’informe es denomina com espai de transició les parcel·les que confronten amb la carretera N-340: polígon 3 parcel·les 99, 100, 102 i 103.)

– «Caldrà considerar innecessari el fet d’elaborar un instrument de paisatge per a l’ordenació estructural d’esta modificació puntual, sempre que esta incorpore, en la seua documentació normativa (plànols i fitxes, o normativa urbanística), condicionants i criteris d’ordenació i integració paisatgística estructurals per al desenrotllament posterior de l’ordenació detallada i del seu estudi d’integració paisatgística.»

En l’informe s’indiquen els criteris d’ordenació i integració paisatgística que cal considerar a l’hora de redactar la modificació puntual.

5.3. Infraestructura verda Segons establix l’article 4.1 del TRLOTUP, la infraestructura verda és el sistema territorial bàsic compost, entre altres espais, pels àmbits de més rellevant valor ambiental, cultural, agrícola i paisatgístic. Formen la infraestructura verda (art. 5.2), entre altres, els espais d’interés paisatgístic i d’elevat valor cultural, i els àmbits que garantixen la connectivitat territorial, entre els quals estan les vies pecuàries i els llits fluvials i les seues riberes. La identificació i caracterització dels espais que conformen la infraestructura verda es durà a terme en els instruments de planificació territorial i urbanística (art. 4.3).

En l’informe de 25 d’octubre de 2022, el Servici d’Infraestructura Verda i Paisatge informa que:

– La proposta no té afecció sobre la infraestructura verda a escala regional.

– No obstant això, s’haurà de definir la infraestructura verda a escala de la modificació puntual, tant gràficament com normativament.

5.4. Risc d’inundació Pla d’acció territorial de caràcter sectorial sobre prevenció del risc d’inundació a la Comunitat Valenciana (PATRICOVA). En data 26 d’octubre de 2022, el Servici de Gestió Territorial informa que la modificació puntual núm. 4 del PGOU de la Llosa no es troba afectada per risc d’inundació. Respecte a la resta d’afeccions territorials, l’àmbit de la modificació se situa en sòl d’elevada i molt elevada capacitat agrològica, però l’afecció no és rellevant, ja que ocupa una superfície reduïda.

El 9 de juliol de 2021, la Confederació Hidrogràfica del Xúquer (CHX) informa que «Segons les dades que consten en este organisme, la zona a on se situa l’actuació no presenta risc d’inundació i, a més, es troba fora de zona de policia de llit públic.

En tot cas, es recorda que, d’acord amb el que disposa l’article 9 del Reglament del domini públic hidràulic (RD 849/1986), en la zona de flux preferent dels llits no es poden autoritzar activitats vulnerables davant de les avingudes ni activitats que suposen una reducció significativa de la capacitat de desguàs de la zona de flux preferent mencionada.»

5.5. Domini públic hidràulic El 9 de juliol de 2021, la Confederació Hidrogràfica del Xúquer (CHX) informa respecte a:

– L’afecció a llits. En l’entorn de l’actuació no es localitza cap llit.

– Sanejament i depuració. Les aigües residuals generades per l’activitat que es desenrotllarà es canalitzaran amb una xarxa separativa. Pel que fa a això, es recorda que està prohibit, amb caràcter general, abocar directament o indirectament aigües i productes residuals susceptibles de contaminar les aigües continentals, o qualsevol altre element del domini públic hidràulic, llevat que compte amb l’autorització administrativa prèvia.

– Aigües pluvials. Les noves urbanitzacions, polígons industrials i desenrotllaments urbanístics en general, hauran d’introduir sistemes de drenatge sostenible, de manera que l’eventual increment del risc d’inundació es mitigue.

5.6. Recursos hídrics El 9 de juliol de 2021, la Confederació Hidrogràfica del Xúquer (CHX) informa respecte a:

– Els drets d’aprofitaments d’aigües. La Llosa disposa dels expedients de concessió següents:

+ 2002CP0136, aprofitament, que, entre altres, proveïx al municipi, al qual corresponen 37.077 m³/any.

+ 2008RP0026, aprofitament amb un volum atorgat màxim de 191.586 m3/any. Este expedient és complementari a l’anterior, i no es poden superar, entre els dos, els 191.586 m3/any atorgats.

– Increment de la demanda de recursos. En la documentació presentada no s’establix el volum de l’increment de la demanda generat per l’actuació. Pel que fa a l’increment de la demanda de recursos hídrics, s’haurà de justificar l’increment i acreditar la disponibilitat de recursos hídrics per a atendre esta demanda. Per a fer-ho, es presentarà un estudi de demandes de tots els usos que es preveuen, s’inclourà una llista tan detallada com siga possible de tots els consums actuals i demandes futures, i s’establirà el balanç entre les demandes i els recursos.

5.7. Sanejament i depuració d’aigües residuals El 16 de març de 2021, l’Entitat de Sanejament d’Aigües (EPSAR) informa que el sistema públic de sanejament i depuració de la Llosa està dissenyat per a tractar 300 m3/dia; en l’actualitat l’influent és de 203 m3/dia.

En la documentació presentada no es reflectixen els cabals que generarà l’actuació, ni la tipologia de les indústries permeses, per la qual cosa no és possible determinar el cabal d’aigua residual que generarà el desenrotllament. No obstant això, s’estima que el desenrotllament complet de la figura de planejament generarà, una vegada executat íntegrament, un cabal mínim d’aigua residual de 56,89 m3/dia (amb l’aplicació d’una dotació estimada d’1 m³/ha bruta al dia), que podrà variar en funció del tipus d’indústries que finalment s’establisquen en el desenrotllament urbanístic proposat. Així mateix, este desenrotllament no presenta, *a priori*, zones d’afecció a les infraestructures de sanejament i depuració de la Generalitat existents.

5.8. Infraestructures viàries El 30 de març de 2021, la Demarcació de Carreteres de l’Estat a la Comunitat Valenciana informa (sense que este constituïsca un informe previ favorable ni autorització per a l’inici dels treballs) que:

– Per a emetre l’informe previ sectorial per a l’aprovació de l’instrument de planejament urbanístic, la documentació que s’ha de presentar en el Ministeri de Transports, Mobilitat i Agenda Urbana (MITMA) haurà d’incloure:

+ Un estudi de trànsit que analitze les possibles afeccions a la Xarxa de Carreteres de l’Estat.

+ La descripció del tipus d’indústria i les tipologies de vehicles vinculats a l’activitat, i l’adequació d’estos a les infraestructures existents.

+ La justificació de la no afecció a l’N-340, d’acord amb la Llei 37/2033, de 17 de novembre, de soroll.

+ Caldrà, a més, tindre en consideració que, si el trànsit generat afecta el nivell de servici actual de l’N-340, s’haurà d’ampliar la glorieta situada en el PK 46+000.

– Abans de l’inici dels treballs, el promotor haurà de sol·licitar l’autorització per a executar les obres al MITMA. Per a fer-ho, presentarà la documentació que se sol·licita en l’article 96 de l’RD 1812/1994, pel qual s’aprova el Reglament general de carreteres.

5.9. Mobilitat urbana El 18 d’octubre de 2022, el Servei de Mobilitat de la Direcció General d’Obres Públiques, Transport i Mobilitat informa que:

– La superfície reduïda del nou sector industrial, de 56.886 m², permet assegurar que les instal·lacions destinades a l’activitat productiva no superaran els 1.000 llocs de treball, els quals es preveuen en l’article 12 de la Llei de mobilitat.

– D’altra banda, l’Ajuntament de la Llosa disposa de Pla de mobilitat municipal, aprovat en gener de 2020, que preveu els itineraris per a vianants i ciclistes que connecten amb el sector industrial. Sobre esta qüestió, la proposta urbanística de la documentació tramitada no afecta l’estructura de mobilitat que es preveu en el Pla de mobilitat.

– Es considera que la tramitació i aprovació de la modificació puntual núm. 4 del PGOU de la Llosa que s’ha proposat és compatible amb el compliment de la Llei de mobilitat de la Comunitat Valenciana.

5.10. Estratègia territorial de la Comunitat Valenciana (ETCV) El sòl és un recurs no renovable a escala humana, portador de valors ambientals i culturals i, consegüentment, el seu desenrotllament ha de ser compatible amb la conservació i millora d’estos valors.

L’ETCV proposa un conjunt de criteris de creixement de sòl per a ús residencial i per a activitats econòmiques amb la finalitat d’orientar els municipis cap a la consecució d’unes pautes d’ocupació racional i sostenible del sòl per a estos usos. Estos criteris seran considerats en el procés d’elaboració i aprovació de la planificació urbana i territorial.

Les propostes dels instruments de planificació i ordenació, tant per a ús residencial com per a activitats econòmiques, no han de superar els límits màxims de creixement i han de respectar els principis directors de l’ocupació racional i sostenible del sòl (directrius 78 i 92 de l’ETCV).

En data 21 d’octubre de 2022, el Servei de Planificació Territorial informa que «Vista la documentació aportada, s’emet l’informe favorable sobre l’esborrany de la modificació puntual núm. 4 del Pla general estructural de la Llosa (Castelló), en relació amb la compatibilitat amb el Decret 1/2011, de 13 de gener, del Consell, pel qual s’aprova l’Estratègia territorial de la Comunitat Valenciana, tot això amb la necessitat d’haver d’esmenar les consideracions que s’elaboren en l’apartat d’aspectes qualitatius d’este informe.»

S’informa que:

– Atesa la magnitud de la reclassificació que es proposa i la de sòl industrial vacant, es conclou que la proposta és compatible amb el creixement màxim de sòl per a activitats econòmiques, que l’ETCV establix en 142.160 m².

– Quant al model territorial proposat, s’hauran de definir adequadament les vores urbanes i s’haurà de justificar, per a complir la directriu 92.1.*i*  de l’ETCV, que la ubicació proposada s’ajusta millor a les determinacions de l’ETCV que l’alternativa d’ampliar el polígon industrial cap a l’N-340.

5.11. Urbanisme El Servei Territorial d’Urbanisme de Castelló, en data 18 de gener de 2021, informa que: «En esta fase de la tramitació, i en relació amb el tràmit ambiental, el Servei Territorial d’Urbanisme no efectua cap objecció».

5.12. Anàlisi i valoració de la proposta Sobre la base de la informació de la documentació presentada, el contingut dels informes emesos, les dades de la cartografia temàtica de la Generalitat i l’anàlisi feta en este apartat, es fa la valoració de la proposta.

Descripció Es proposa reclassificar com a sòl urbanitzable industrial els 56.886 m² de terrenys rústics (46.079 m², segons el cadastre) classificats com a sòl no urbanitzable comú agrícola pel PGOU de la Llosa.

Els terrenys es localitzen a l’oest del nucli urbà, separats d’este per la carretera N-340 i les parcel·les rústiques que s’ubiquen davant d’esta via. L’àmbit s’ubica al costat del camí del Fondo, un vial de titularitat municipal que connecta la carretera N-340 amb l’autovia AP-7, i en continuïtat amb el sòl urbà industrial del municipi.

Es proposa únicament l’ordenació estructural de l’àmbit reclassificat, i es posposa el desenrotllament detallat del sòl urbanitzable per al moment en què s’elabore un pla parcial. Es proposa la fitxa del sector, en la qual s’arrepleguen els criteris que s’han de seguir per a redactar el pla parcial posterior.

La fitxa arreplega les normes urbanístiques aplicables al sector i es proposen 10 articles. En l’article 8 es fixen les condicions paisatgístiques per al disseny de l’ordenació detallada i la urbanització. En l’article 9 es preveu reservar parcel·les per a la implantació d’una infraestructura de transferència de residus. En l’article 10 s’establixen les determinacions d’execució de les obres d’urbanització del sector, i s’establixen les condicions del sistema de depuració d’aigües residuals i la seua connexió, les condicions del tractament de superfícies i les del disseny de zones verdes.

La reclassificació comprén les parcel·les rústiques següents:

|  |  |  |  |
| --- | --- | --- | --- |
| *Polígon* | *Parcel·la* | *Referència cadastral* | *Superfície m2* |
| 3 | 101 | 25758D213015137540CQ | 4.947 |
| 107 | 86933M754740047123OD | 3.252 |
| 108 | 11113R470410239481MS | 2.014 |
| 109 | 96673U233939183506XK | 1.201 |
| 110 | 59579G087614911719VG | 1.321 |
| 111 | 83164L329419491402BQ | 1.314 |
| 112 | 92829C335045234302GE | 13.927 |
| 98 | 19478G767127482453HZ | 5.681 |
| 97 | 25501I835188740775SZ | 2.698 |
| 191 | 10167C467588147308LU | 4.367 |
| 106 | 77304C547023851153ZZ | 4.700 |
| 9017 | 63277D778539603743WS (camí rural) | 657 |
| Total | | | 46.079 |

  

Anàlisi i valoració

A. En relació amb la magnitud de la reclassificació

L’ETCV quantifica el límit màxim de creixement de sòl per a la implantació d’activitats econòmiques a escala municipal en 142.160 m²; la magnitud de la reclassificació s’ajusta a l’ocupació màxima que establix l’ETCV:

|  |  |  |  |
| --- | --- | --- | --- |
| Activitats econòmiques | *ETCV màxim* | *PGOU sòl vacant m2* | *Reclassificació m2* |
| 142.160 | 26.000 | 56.886 |
| 82.886 | |

  

Dels dos sectors de sòl urbà industrial que disposa el municipi, el que es localitza al nord del nucli urbà està quasi totalment consolidat; el sector a l’oest de l’N-340 es troba totalment urbanitzat i consolidat per l’edificació, aproximadament en un 50 %. A conseqüència del procés d’ocupació de les parcel·les industrials, la configuració que oferixen les parcel·les vacants impedix que s’implanten instal·lacions de dimensions superiors a les que fins ara eren habituals en els polígons industrials dels municipis amb una grandària mitjana o reduïda. El municipi no disposa d’altres àmbits classificats com a sòl urbà o urbanitzable industrial dins del terme municipal.

B. En relació amb la localització de la reclassificació

La proposta de reclassificació de sòl deriva de la necessitat d’atendre l’increment de l’activitat econòmica de les instal·lacions industrials existents en l’àmbit, implantades legalment.

Els terrenys objecte de reclassificació es destinen actualment a l’explotació de cítrics, un ús àmpliament estés i representat en el territori valencià. Per la qual cosa, l’ocupació de 5,68 ha de terrenys per a l’ampliació del sector industrial no és previsible que genere cap impacte ambiental negatiu per la seua supressió.

L’àmbit de l’actuació no afecta espais naturals protegits, ni espais protegits de la Xarxa Natura 2000. Tampoc inclou fraccions forestals, no afecta vies pecuàries, ni presenta un risc per perillositat d’inundació.

L’actuació se situa fora de la zona d’afecció de la carretera N-340. No obstant això, vist que no s’informa sobre el tipus d’indústria i les tipologies dels vehicles associats a l’activitat que es desenrotllarà, així com la incidència que tindrà sobre les infraestructures existents en l’àmbit, per a l’emissió de l’informe previ sectorial en matèria de carreteres, per a l’aprovació de la modificació s’ha d’estudiar la possible afecció a la via i al nivell del trànsit actual mitjançant un estudi de trànsit.

L’àmbit està, aproximadament, a uns 200 metres de distància del nucli urbà i connecta amb este a través de la rotonda de la carretera N-340, amb la qual cosa se segrega la mobilitat residencial respecte de la de les activitats comercials i industrials. No obstant això, la proximitat entre les dos zones facilita la connexió amb mitjans no motoritzats.

Segons els criteris de l’annex VIII de la LOTUP, considerant la proposta i el contingut dels informes rebuts, s’informa que:

1. Pel que fa a les característiques de la modificació:

– Esta proposa reclassificar el sòl que fins ara estava classificat com a no urbanitzable comú, establir un marc regulador apropiat per a la implantació de noves activitats econòmiques en este i proposar els criteris per al desenrotllament detallat posterior del sector.

– Atesos els termes en els quals la LOTUP definix el concepte de desenrotllament sostenible, la promoció d’este a través de la proposta queda prou justificada, ja que proposa un creixement del sòl segellat de magnitud moderada, de manera compacta amb el sòl urbà industrial que es pretén ampliar.

– L’increment previsible de recursos hídrics s’haurà de determinar amb un estudi de demanda. No obstant això, vista la magnitud de la reclassificació, no s’espera que tinga un caràcter significatiu.

– Vista la magnitud, la localització i les determinacions del Pla de mobilitat municipal, l’actuació no tindrà una incidència significativa en el model de mobilitat municipal.

– La incidència sobre el model territorial serà mínima, ja que només s’amplia la zona urbana industrial, en una magnitud limitada.

2. Respecte a l’àrea probablement afectada:

– L’àmbit objecte de reclassificació no presenta característiques naturals especials que s’hagen de preservar de la transformació.

– Els elements del patrimoni cultural no es veuen afectats, sense perjuí que, a partir dels treballs de prospecció que es duran a terme en l’àmbit de la reclassificació, no es detecten nous vestigis.

– En l’entorn de l’actuació no es localitza cap llit, ni l’àmbit presenta risc d’inundació.

– La modificació no incidix de manera negativa en el desenrotllament equilibrat del territori, ja que preveu sòl d’ús industrial nou en una magnitud que s’ajusta a les necessitats del municipi, i amb antelació a l’esgotament de l’actual, localitzat en continuïtat a este, de manera compacta.

– La incidència de l’actuació en les infraestructures viàries i en el trànsit de vehicles s’haurà de determinar mitjançant un estudi.

Vist que l’àmbit objecte de reclassificació complix amb el creixement màxim de sòl per a activitats econòmiques que fixa l’ETCV, que es proposa un creixement compacte al costat del sòl urbà industrial que es pretén ampliar, que no s’altera significativament el model territorial, que no implica canvis significatius en el model de mobilitat urbana municipal, que l’actuació no té incidència en el patrimoni natural ni cultural, que la possible incidència sobre la carretera de l’Estat N-340 es pot esmenar amb les mesures que es deriven de l’estudi de trànsit que cal efectuar, i que no presenta risc d’inundació, es considera suficient aplicar el procediment simplificat d’avaluació que es preveu en els articles 61 i 62 del TRLOTUP.

6. Consideracions jurídiques

L’avaluació ambiental estratègica és l’instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge (TRLOTUP).

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, d’acord amb el que preveu la legislació d’avaluació ambiental.

7. Proposta d’acord

D’acord amb el que estipula l’article 46.3 del TRLOTUP, l’òrgan ambiental i territorial determina, tenint en consideració els criteris de l’annex VIII, el sotmetiment al procediment d’avaluació ambiental i territorial ordinari o simplificat.

Segons establix l’article 53.2.*b*  del TRLOTUP, com que es considera, d’acord amb els criteris de l’annex VIII d’esta llei, que la proposta de modificació puntual núm. 4 de la Llosa, per la qual es reclassifica sòl no urbanitzable comú com a sòl urbanitzable industrial, no té incidència significativa en el model territorial vigent en el municipi, l’àmbit no presenta afecció per risc d’inundació segons les determinacions del PATRICOVA, i no presenta afeccions significatives negatives en el patrimoni cultural, natural i paisatgístic del municipi, atesos els informes emesos i l’avaluació efectuada, es pot concloure que el procediment d’avaluació ambiental simplificada és suficient per a determinar que la proposta de modificació puntual núm. 4 del PGOU de la Llosano presentarà, en els termes d’esta resolució, efectes significatius negatius sobre el medi ambient.

D’acord amb el que s’ha exposat, es resol:

Emetre l’informe ambiental i territorial estratègic favorable en el procediment simplificat d’avaluació ambiental i territorial estratègica de la modificació puntual núm. 4 del PGOU del municipi de la Llosa (Castelló),d’acord amb els criteris de l’annex VIII de la LOTUP, ja que no té efectes significatius negatius sobre el medi ambient, i correspon continuar la tramitació de la modificació d’acord amb la seua normativa sectorial, amb el compliment de les determinacions següents:

– Es presentarà, davant del Ministeri de Transports, Mobilitat i Agenda Urbana (MITMA), a l’efecte de l’emissió de l’informe previ sectorial per a l’aprovació de l’instrument de planejament urbanístic, un estudi de trànsit que analitze les possibles afeccions a la Xarxa de Carreteres de l’Estat, així com la resta d’informació que es requerix en l’informe de 30 de març de 2021. S’obtindrà un informe favorable previ a l’aprovació definitiva de la modificació.

– A l’efecte de l’emissió de l’informe de l’article 25.4 del text refós de la Llei d’Aigües, prèviament a l’aprovació de l’instrument de planejament que desenrotlle l’actuació proposada, s’haurà de justificar l’increment en la demanda de recursos hídrics i acreditar la disponibilitat d’este recurs. Per a fer-ho, es presentarà, davant de la Confederació Hidrogràfica del Xúquer (CHX), un estudi de demandes de tots els usos previstos, s’inclourà una llista tan detallada com siga possible de tots els consums actuals i les demandes futures i s’establirà el balanç entre les demandes i els recursos. S’obtindrà un informe favorable previ a l’aprovació definitiva de la modificació.

– En la versió final de la modificació es definiran de manera adequada les vores urbanes, i s’haurà de justificar, per a complir la directriu 92.1.*i*  de l’ETCV, que la ubicació que es proposa s’ajusta millor a les determinacions de l’ETCV que l’alternativa d’ampliar el polígon industrial cap a l’N-340. S’obtindrà un informe favorable, prèviament a l’aprovació definitiva de la modificació, del Servei de Planificació Territorial.

– En la versió final de la modificació s’atendran les indicacions que es plantegen en l’informe del Servici d’Infraestructura Verda i Paisatge, i s’obtindrà un informe favorable, prèviament a l’aprovació definitiva de la modificació, d’este servici.

Segons establix l’article 53.7 del TRLOTUP, l’informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s’ha aprovat la modificació puntual núm. 4 del PGOU de la Llosa en el termini màxim de quatre anys des de la seua publicació. En este cas, el promotor haurà d’iniciar novament el procediment d’avaluació ambiental i territorial estratègica simplificada de la modificació.

Òrgan competent

La Comissió d’Avaluació Ambiental és l’òrgan competent per a emetre l’informe ambiental i territorial estratègic a què es referix l’article 53.2.b)  del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, d’acord amb el que disposa l’article 3.2 del Decret 230/2015, de 4 de desembre, del Consell, pel qual s’aprova el Reglament de l’òrgan ambiental de la Generalitat als efectes d’avaluació ambiental estratègica (plans i programes).

A la vista de tot el que s’ha exposat, la Comissió d’Avaluació Ambiental acorda: emetre l’informe ambiental i territorial estratègic favorable en el procediment simplificat d’avaluació ambiental i territorial estratègica de la modificació puntual núm. 4 del PGOU de la Llosa (Castelló), ja que es considera que no té efectes significatius en el medi ambient, tot això amb el compliment de les determinacions que s’inclouen en l’informe mencionat.

Notificar als interessats que, contra esta resolució, com que no és un acte definitiu en via administrativa, no es pot interposar cap recurs, fet que no és inconvenient perquè es puguen utilitzar els mitjans de defensa que en el seu dret consideren pertinents.

Fet que notifique perquè tingueu coneixement i als efectes oportuns.

La qual cosa se certifica amb anterioritat a l’aprovació de l’acta corresponent i a reserva dels termes precisos que se’n deriven, tal com ho autoritza l’article 18.2 de la Llei 40/2015, d’1 d’octubre, de règim jurídic del sector públic.

València, 22 de novembre de 2022.– El secretari de la Comissió d’Avaluació Ambiental: José del Valle Arocas.»

  

València, 13 de desembre de 2024

Miguel Ángel Ivorra Devesa

Director general